CELEX: 52010SC0746
Language: sk
Date: 2010-06-15
Title: Návrh rozhodnutie Rady o existencii nadmerného deficitu vo Fínsku

SK

SK        SK
 ---pagebreak---      EURÓPSKA KOMISIA

                                  Brusel, 15.6.2010
                                  SEK(2010) 746 v konečnom znení

                          Návrh

                ROZHODNUTIE RADY

        o existencii nadmerného deficitu vo Fínsku

SK                                                                 SK
 ---pagebreak---                                            DÔVODOVÁ SPRÁVA

     1.      UPLATŇOVANIE PAKTU O STABILITE A RASTE V SÚČASNEJ KRÍZOVEJ SITUÁCII

     Mnohé krajiny EÚ v súčasnosti čelia deficitom verejných financií, ktoré sú vyššie ako
     referenčná hodnota 3 % HDP stanovená v zmluve. Toto často výrazné zhoršenie deficitu, ako
     aj stav zadlženosti je potrebné vnímať v kontexte celosvetovej finančnej krízy a poklesu
     hospodárskeho rastu v roku 2008/2009. Pôsobí tu niekoľko faktorov. Po prvé, hospodársky
     pokles prináša so sebou klesajúce príjmy z daní a rastúce výdavky na sociálne dávky
     (napríklad na dávky v nezamestnanosti). Po druhé, keďže Komisia uznala, že rozpočtové
     politiky zohrávajú v súčasnej mimoriadnej hospodárskej situácii dôležitú úlohu, vo svojom
     európskom pláne na oživenie hospodárstva z novembra 2008, ktorý Európska rada schválila
     v decembri 2008, vyzvala na prijatie fiškálneho stimulu. Podľa plánu by sa tento stimul mal
     prijať včas, mal by byť cielený a dočasný, mal by byť diferencovaný podľa jednotlivých
     členských štátov podľa ich postavenia z hľadiska udržateľnosti verejných financií
     a konkurencieschopnosti a mal by sa zrušiť, keď sa hospodárska situácia zlepší. Napokon,
     niekoľko krajín prijalo opatrenia zamerané na stabilizáciu finančného sektora, z ktorých
     niektoré majú vplyv na stav zadlženosti alebo predstavujú riziko vyššieho deficitu a
     zadlženosti v budúcnosti, hoci časť nákladov vynaložených na podporu z verejných zdrojov
     by sa mohla v budúcnosti vrátiť.

     V Pakte o stabilite a raste sa od Komisie vyžaduje, aby začala postup pri nadmernom deficite
     vždy, keď deficit členského štátu presiahne referenčnú hodnotu 3 % HDP. Cieľom zmien
     a doplnení Paktu o stabilite a raste v roku 2005 bolo zaistiť, aby sa pri všetkých krokoch
     v rámci postupu pri nadmernom deficite plne zohľadňovala najmä hospodárska a rozpočtová
     situácia. Paktom o stabilite a raste sa takto vytvára rámec na podporu vládnych politík
     zameraných na rýchle obnovenie zdravej rozpočtovej pozície so zreteľom na hospodársku
     situáciu, a tým sa zaisťuje dlhodobá udržateľnosť verejných financií.

     2.      PREDCHÁDZAJÚCE KROKY V POSTUPE PRI NADMERNOM DEFICITE

     V článku 126 Zmluvy o fungovaní Európskej únie sa ustanovuje postup pri nadmernom
     deficite (EDP). Tento postup sa ďalej spresňuje v nariadení Rady (ES) č. 1467/97 „o
     urýchľovaní a objasňovaní vykonania postupu pri nadmernom schodku“1, ktoré je súčasťou
     Paktu o stabilite a raste.

     Podľa článku 126 ods. 2 zmluvy Komisia musí monitorovať dodržiavanie rozpočtovej
     disciplíny na základe dvoch kritérií, a to: a) či pomer plánovaného alebo skutočného deficitu
     verejných financií k hrubému domácemu produktu (HDP) presahuje referenčnú hodnotu 3 %
     (okrem prípadov, keď tento pomer podstatne a neustále klesal a dosiahol úroveň, ktorá sa
     približuje k referenčnej hodnote; alebo ak by prekročenie referenčnej hodnoty bolo iba
     výnimočné a dočasné a pomer zostával blízko referenčnej hodnoty) a b) či pomer verejného
     dlhu k HDP presahuje referenčnú hodnotu 60 % (s výnimkou prípadu, keď sa pomer
     dostatočne zmenšuje a približuje sa k referenčnej hodnote uspokojivým tempom).

     1
            Ú. v. ES L 209, 2.8.1997, s. 6. V správe sa zohľadňujú aj „Špecifikácie implementácie Paktu o stabilite
            a raste a usmernenia k forme a obsahu programov stability a konvergenčných programov“ schválené
            radou ECOFIN 10. novembra 2009, ktoré sú dostupné na webovej                                  stránke:
            http://ec.europa.eu/economy_finance/sgp/legal_texts/index_en.htm.

SK                                                        2                                                           SK
 ---pagebreak---      V článku 126 ods. 3 sa ustanovuje, že ak členský štát nespĺňa požiadavky podľa jedného
     alebo obidvoch týchto kritérií, Komisia musí vypracovať správu. V tejto správe sa „prihliadne
     tiež na to, či štátny deficit prevyšuje štátne výdavky na investície a zohľadní všetky ostatné
     závažné faktory vrátane stavu hospodárskeho a rozpočtového výhľadu členského štátu na
     stredne dlhé obdobie.“

     Na základe údajov, ktoré predložili dánske orgány v apríli 20102 a po zohľadnení predpovede
     útvarov Komisie z jari 2010, Komisia 12. mája 2010 prijala správu podľa článku 126 ods. 3
     určenú Fínsku3.

     Následne a v súlade s článkom 126 ods. 4 Hospodársky a finančný výbor vydal [27. mája
     2010] stanovisko k správe Komisie.

     3.      EXISTENCIA NADMERNÉHO DEFICITU

     Podľa oznámenia v rámci postupu pri nadmernom deficite sa plánuje, že deficit verejných
     financií vo Fínsku dosiahne v roku 2010 4,1 % HDP, teda presiahne referenčnú hodnotu 3 %
     HDP. V správe Komisie podľa článku 126 ods. 3 sa uvádza, že plánovaný deficit sa
     nepribližoval k referenčnej hodnote 3 % HDP Z tretieho doplnkového rozpočtu, ktorý
     ministerstvo financií 14. mája 2010 predložilo parlamentu vyplýva, že v roku 2010 by daňové
     príjmy mohli byť o 0,5 % HDP vyššie, než sa plánovalo, a to najmä z dôvodu výraznejšieho
     časového rozlíšenia dane z príjmu právnických osôb. To naznačuje nárast rizík pre súčasné
     prognózy verejných financií, ale vzhľadom na to, že sa nerobila komplexná aktualizácia
     týchto prognóz, nedošlo k oficiálnej zmene cieľového deficitu na rok 2010 a naďalej platia
     súčasné posúdenia. Plánované prekročenie referenčnej hodnoty sa môže považovať za
     výnimočné v zmysle zmluvy a Paktu o stabilite a raste. Vyplýva to najmä z prudkého
     hospodárskeho poklesu v zmysle zmluvy a Paktu o stabilite a raste a zo stimulačných opatrení
     prijatých v reakcii na hospodársky pokles v súlade s európskym programom na oživenie
     hospodárstva. Podľa predpovede útvarov Komisie z jari 2010 sa predpokladá, že reálny HDP
     po poklese o 7,8 % v roku 2009 dosiahne v roku 2010 úroveň 1,4 %. Plánované prekročenie
     referenčnej hodnoty sa okrem toho môže považovať za dočasné. Podľa predpovede útvarov
     Komisie z jari 2010 deficit v roku 2011 podporovaný predpokladaným udržaním
     hospodárskeho oživenia klesne pod referenčnú hodnotu. Kritérium pre deficit podľa
     ustanovení zmluvy nie je splnené.

     Podľa oznámenia v rámci postupu pri nadmernom deficite zostáva hrubý verejný dlh v roku
     2010 pod referenčnou hodnotou 60 % HDP – na úrovni 49,9 % HDP. V predpovedi útvarov
     Komisie z jari 2010 sa predpokladá, že pomer dlhu bude v roku 2010 50,5 % HDP a v roku
     2011 sa zvýši na 54,9 % HDP. Kritérium dlhu podľa ustanovení Zmluvy je splnené.

     V súlade s ustanoveniami zmluvy a Paktu o stabilite a raste Komisia vo svojej správe takisto
     analyzovala „významné faktory“. Podľa Paktu o stabilite a raste sa tieto faktory môžu

     2
            Podľa nariadenia Rady (ES) č. 479/2009 musia členské štáty Komisii dvakrát ročne oznamovať
            plánovanú a skutočnú úroveň deficitu a dlhu verejných financií. Najnovšie oznámenie Fínska sa
            nachádza na:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Všetky dokumenty týkajúce sa postupu pri nadmernom deficite Fínska sa nachádzajú na tejto webovej
            stránke:
            http://ec.europa.eu/economy_finance/sgp/deficit/countries/index_en.htm.

SK                                                        3                                                            SK
 ---pagebreak---      zohľadniť v krokoch, ktoré vedú k rozhodnutiu o existencii nadmerného deficitu, len ak
     deficit spĺňa dvojitú podmienku blízkosti k referenčnej hodnote a dočasnosti. V prípade
     Fínska táto dvojitá podmienka nie je splnená. Individuálne posudzované významné faktory sa
     v tomto prípade javia ako pomerne priaznivé, a to na základe uspokojivej bilancie fiškálnej
     politiky vo Fínsku.

     Stanovisko Hospodárskeho a finančného výboru v súlade s článkom 126 ods. 4 zmluvy je
     v súlade s posúdením uvedeným v správe Komisie podľa článku 126 ods. 3.

     Vzhľadom na svoju správu podľa článku 126 ods. 3 a so zreteľom na stanovisko
     Hospodárskeho a finančného výboru podľa článku 126 ods. 4 Komisia zastáva názor, že
     vo Fínsku existuje nadmerný deficit. Toto stanovisko, ktoré Komisia prijala [15. júna 2010],
     sa týmto v súlade s článkom 126 ods. 5 predkladá Rade. Komisia odporúča, aby Rada v tomto
     zmysle rozhodla v súlade s článkom 126 ods. 6. Komisia okrem toho Rade predkladá
     odporúčanie na odporúčanie Rady určené Fínsku s cieľom odstrániť nadmerný deficit
     v súlade s článkom 126 ods. 7.

     4.      ODPORÚČANIE ODSTRÁNIŤ NADMERNÝ DEFICIT

     Podľa článku 3 ods. 4 nariadenia Rady (ES) č. 1467/97 sa musí v odporúčaní Rady podľa
     článku 126 ods. 7 stanoviť najviac šesťmesačná lehota, počas ktorej má príslušný členský štát
     prijať účinné opatrenia, ako aj lehota na korekciu nadmerného deficitu, čo by sa „malo
     ukončiť v nasledujúcom roku po jeho zistení, pokiaľ nenastanú osobitné okolnosti“. Článok 2
     ods. 6 nariadenia znamená, že pri rozhodovaní, či existujú mimoriadne okolnosti, sa musia
     zohľadniť „významné faktory“ posudzované v správe Komisie podľa článku 126 ods. 3
     zmluvy. V článku 3 ods. 4 nariadenia sa ustanovuje, že Rada musí odporučiť, aby členský štát
     dosiahol „minimálne ročné zlepšenie najmenej 0,5 % HDP ako meradlo svojich cyklicky
     upravených zostatkov, očistených od jednorazových alebo dočasných opatrení, aby sa zaistilo
     dosiahnutie korekcie nadmerného schodku do konečného termínu stanoveného v odporúčaní.“

     V prípade Fínska sa významné faktory vysvetlené v článku 2 ods. 3 nariadenia (ES) č.
     1467/97 a preskúmané v správe Komisie podľa článku 124 ods. 3 posúdili ako priaznivé.
     Nevyplýva z nich však existencia mimoriadnych okolností oprávňujúcich odchýlku od
     štandardnej lehoty na korekciu deficitu. Predovšetkým podľa predpovede útvarov Komisie z
     jari 2010 za predpokladu nezmenenej politiky už v roku 2011 klesne deficit verejných financií
     tesne pod referenčnú hodnotu 3 %. V tejto situácii je vhodné umožniť, aby fínske orgány
     vykonali v roku 2010 fiškálne opatrenia, ako sa plánovalo, pričom treba zaistiť, aby
     plánované prekročenie referenčnej hodnoty 3 % HDP zostalo obmedzené a dočasné. Orgány
     by mali špecifikovať opatrenia na zaistenie, aby plánovaná korekcia nadmerného deficitu v
     roku 2011 bola udržateľná.

     Zlepšenie dohľadu v rámci postupu pri nadmernom deficite, ktoré sa so zreteľom na lehotu na
     korekciu nadmerného deficitu zdá nevyhnutné, bude vyžadovať pravidelné a včasné
     monitorovanie pokroku dosiahnutého pri vykonávaní stratégie fiškálnej konsolidácie, aby sa
     zaistila korekcia nadmerného deficitu. V tomto kontexte by sa mohla tejto otázke účelne
     venovať osobitná kapitola v aktualizácii fínskeho programu stability na rok 2011.

SK                                                4                                                  SK
 ---pagebreak---      Porovnanie kľúčových makroekonomických a rozpočtových prognóz
                                                                       2007       2008      2009       2010          2011
               Reálny HDP                     KOM jar 2010               4,9        1,2      -7,8        1,4           2,1
               (zmena v %)                   Min. fin. jar 2010          4,9        1,2      -7,8        1,1           2,1
            Produkčná medzera                KOM jar 2010 1               5         4,1       -5        -4,6          -3,8
          (% potenciálneho HDP)              Min. fin. jar 2010        neuv.      neuv.     neuv.      neuv.         neuv.
          Saldo verejných financií            KOM jar 2010               5,2        4,2      -2,2       -3,8          -2,9
                 (% HDP)                     Min. fin. jar 2010          5,2        4,1      -2,4       -4,2          -2,2
              Primárne saldo                  KOM jar 2010               6,7        5,6       -1        -2,6          -1,7
                 (% HDP)                     Min. fin. jar 2010        neuv.      neuv.     neuv.      neuv.         neuv.
          Cyklicky upravené saldo             KOM jar 2010               2,6        2,1       0,3       -1,4           -1
                 (% HDP)                     Min. fin. jar 2010        neuv.      neuv.     neuv.      neuv.         neuv.
            Štrukturálne saldo2               KOM jar 2010               2.6        2.1       0.4       -1.3           -1
                 (% HDP)                     Min. fin. jar 2010        neuv.      neuv.     neuv.      neuv.         neuv.
             Hrubý verejný dlh                KOM jar 2010              35,2       34,2       44        50,5          54,9
                 (% HDP)                     Min. fin. jar 2010         35,2       34,2       44        49,9          51,7
     Poznámky:
     1
         Založené na odhadovanom potenciálnom raste 2,2 %, 2,1 %, 1,1 %, 1,0 % a 1,3 % v období rokov 2007 – 2011.
     2
       Cyklicky upravené saldo bez jednorazových a iných dočasných opatrení. Podľa predpovede útvarov Komisie z jari
     2010 jednorazové a iné dočasné opatrenia predstavujú 0,1 % HDP v roku 2009 0,2 % HDP v roku 2010 (obidve
     zvyšujúce deficit).

     Zdroj:
     Predpoveď ministerstva financií z jari 2010; Predpovede útvarov Komisie z jari 2010 (KOM); výpočty útvarov Komisie.

SK                                                                5                                                          SK
 ---pagebreak---                                                     Návrh

                                             ROZHODNUTIE RADY

                                  o existencii nadmerného deficitu vo Fínsku

     RADA EURÓPSKEJ ÚNIE,

     so zreteľom na Zmluvu o fungovaní Európskej únie, a najmä na jej článok 126 ods. 6,

     so zreteľom na návrh Európskej komisie,

     so zreteľom na vyjadrenie Fínska,

     keďže:

     (1)      Podľa článku 126 Zmluvy o fungovaní Európskej únie členské štáty majú predchádzať
              nadmernému deficitu verejných financií.

     (2)      Pakt o stabilite a raste vychádza z cieľa zdravých verejných financií, ktoré sú
              prostriedkom na posilnenie podmienok na cenovú stabilitu a silný udržateľný rast
              smerujúci k vytváraniu pracovných miest.

     (3)      V postupe pri nadmernom deficite podľa článku 126 zmluvy objasnenom v nariadení
              Rady (ES) č. 1467/97 o urýchľovaní a objasňovaní vykonania postupu pri nadmernom
              schodku4 (ktoré je súčasťou Paktu o stabilite a raste), sa ustanovuje povinnosť prijať
              rozhodnutie o existencii nadmerného deficitu. V protokole o postupe pri nadmernom
              deficite pripojenom k zmluve sa ustanovujú ďalšie ustanovenia týkajúce sa
              vykonávania postupu pri nadmernom deficite. V nariadení Rady (ES) č. 479/20095 sa
              ustanovujú podrobné pravidlá a definície na uplatňovanie ustanovení uvedeného
              protokolu.

     (4)      Cieľom reformy Paktu o stabilite a raste z roku 2005 bolo posilniť jeho účinnosť
              a hospodárske základy, ako aj zabezpečiť udržateľnosť verejných financií
              z dlhodobého hľadiska. Malo sa ňou zaistiť, aby sa vo všetkých krokoch v rámci
              postupu pri nadmernom deficite v plnej miere zohľadňovala najmä hospodárska a
              rozpočtová situácia. V tomto zmysle Pakt o stabilite a raste vytvára rámec na podporu
              vládnych politík zameraných na rýchle obnovenie zdravej rozpočtovej pozície so
              zreteľom na hospodársku situáciu.

     4
              Ú. v. ES L 209, 2.8.1997, s. 6.
     5
              Ú. v. EÚ L 145, 10.6.2009, s. 1.

SK                                                    6                                                SK
 ---pagebreak---      (5)    V článku 126 ods. 5 zmluvy sa od Komisie vyžaduje, aby predložila Rade stanovisko,
            ak sa Komisia domnieva, že v členskom štáte existuje alebo by mohol vzniknúť
            nadmerný deficit. Vzhľadom na svoju správu podľa článku 126 ods. 3 a so zreteľom
            na stanovisko Hospodárskeho a finančného výboru podľa článku 126 ods. 4 Komisia
            dospela k záveru, že vo Fínsku existuje nadmerný deficit. Komisia preto [15. júna
            2010] predložila Rade takéto stanovisko týkajúce sa Fínska6.

     (6)    V článku 126 ods. 6 zmluvy sa ustanovuje, že Rada by mala zvážiť všetky
            pripomienky, ktoré si príslušný členský štát želá vyjadriť predtým, ako Rada po
            celkovom posúdení rozhodne o tom, či existuje nadmerný deficit. V prípade Fínska
            toto celkové posúdenie viedlo k týmto záverom.

     (7)    Podľa údajov, ktoré oznámili fínske orgány v apríli 2010, sa plánovalo, že deficit
            verejných financií vo Fínsku dosiahne v roku 2010 úroveň 4,1 % HDP, čím prekročí
            referenčnú hodnotu 3 % HDP. Aj keď z tretieho doplnkového rozpočtu, ktorý
            ministerstvo financií 14. mája 2010 predložilo parlamentu, vyplýva, že v roku 2010 by
            daňové príjmy mohli byť vyššie, než sa plánovalo, neprinieslo to oficiálnu zmenu
            cieľového deficitu. Plánovaný deficit sa nepribližuje k referenčnej hodnote 3 % HDP,
            ale plánované prekročenie referenčnej hodnoty sa môže považovať za výnimočné
            v zmysle zmluvy a Paktu o stabilite a raste. Deficit predovšetkým vyplynul z prudkého
            hospodárskeho poklesu v zmysle zmluvy a Paktu o stabilite a raste. Plánované
            prekročenie referenčnej hodnoty sa okrem toho môže považovať za dočasné. Podľa
            predpovede útvarov Komisie z jari 2010 deficit v roku 2011 podporovaný
            predpokladaným udržaním hospodárskeho oživenia klesne pod referenčnú hodnotu.
            Kritérium pre deficit podľa ustanovení zmluvy nie je splnené.

     (8)    Podľa údajov, ktoré oznámili fínske orgány v apríli 2010, zostáva hrubý verejný dlh
            v roku 2010 pod referenčnou hodnotou 60 % HDP – na úrovni 49,9 % HDP. Podľa
            predpovede útvarov Komisie z jari 2010 sa predpokladá, že pomer dlhu v roku 2010
            bude 50,5 % HDP a v roku 2011 sa zvýši na 54,9 % HDP, zostane však pod úrovňou
            referenčnej hodnoty 60 % HDP. Kritérium dlhu podľa ustanovení zmluvy je splnené.

     (9)    Podľa článku 2 ods. 4 nariadenia Rady (ES) č. 1467/97 môžu byť v krokoch vedúcich
            k rozhodnutiu Rady o existencii nadmerného deficitu podľa článku 126 ods. 6
            zohľadnené „významné faktory“ len vtedy, ak je v plnom rozsahu splnená dvojitá
            podmienka, že deficit zostane na úrovni blízko referenčnej hodnoty a že jeho
            prekročenie nad referenčnú hodnotu je dočasné. V prípade Fínska táto dvojitá
            podmienka nie je splnená. Preto sa v jednotlivých krokoch vedúcich k tomuto
            rozhodnutiu významné faktory nezohľadňujú.

     PRIJALA TOTO ROZHODNUTIE:

                                                   Článok 1

     Z celkového posúdenia vyplýva, že vo Fínsku existuje nadmerný deficit.

     6
            Všetky dokumenty týkajúce sa postupu pri nadmernom deficite Fínska sa nachádzajú na tejto webovej
            stránke:
            http://ec.europa.eu/economy_finance/sgp/deficit/countries/index_en.htm.

SK                                                     7                                                        SK
 ---pagebreak---                                                Článok 2

     Toto rozhodnutie je určené Fínskej republike.

     V Bruseli

                                                Za Radu
                                                predseda
                                                […]

SK                                                   8     SK